La Falla Nàquera-Lauri Volpi aposta per la vida saludable i la integració en la seua nova campanya solidària
2025-07-24

La Falla Nàquera-Lauri Volpi de Burjassot ha engegat un nou projecte dins de la seua campanya anual, “Ara més que mai-AMQM”. En aquesta ocasió, la comissió va a col·laborar amb l’associació CULTIVA-T, entitat sense ànim de lucre que el seu objectiu és potenciar una vida saludable i la integració social i laboral de les persones amb capacitats diferents.

La campanya va a consistir “en ajudar-los a vendre ous campers, uns ous totalment ecològics que ells mateixos recol·lecten en els horts de treball de l’associació“, tal com han assenyalat des de la Falla. El preu de la dotzena d’aquests ous és de 2,50 euros i amb la seua compra es col·labora en la integració i desenvolupament dels usuaris de l’Associació CULTIVA-T ja que el donatiu contribueix al finançament de la seua formació i capacitació personal i professional.

Per a adquirir els ous, poden posar-se en contacte amb la Falla Nàquera-Lauri Volpi en el telèfon 661 64 05 52.